* **Special Βιέννη – Δώρο εκδρομή στο Σάλτσμπουργκ 5 μέρες 24-28/12. Αεροπορικώς**

**1η Μέρα | Θεσσαλονίκη – Μπρατισλάβα – Βιέννη.**

Συγκέντρωση στο αεροδρόμιο και απευθείας πτήση για την Μπρατισλάβα. Άφιξη και άμεση αναχώρηση για τη αυτοκρατορική Βιέννη. Αμέσως θα ξεκινήσουμε την πανοραμική μας ξενάγηση στην πανέμορφη πρωτεύουσα της Αυστρίας, κατά τη διάρκεια της οποίας θα δούμε τον Πύργο του Δούναβη (ένα από τα σύμβολα της πόλης), το κτίριο του Συλλόγου Φίλων της Μουσικής, όπου λαμβάνει χώρα η διάσημη πρωτοχρονιάτικη συναυλία, την περίφημη λεωφόρο Pινγκ, όπου θα θαυμάσουμε διάσημα έργα αρχιτεκτονικής, όπως το πρώην Υπουργείο Πολέμου, το Μουσείο Εφαρμοσμένων Τεχνών, το Δημοτικό Πάρκο, την περίφημη κρατική Όπερα της Βιέννης, τα δίδυμα Μουσεία, τα χειμερινά ανάκτορα του Χόφμπουργκ (Hofburg), την πύλη του Φραγκίσκου Ιωσήφ, το νεοκλασικό Κοινοβούλιο με την πλούσια διακοσμημένη πρόσοψη και το άγαλμα της θεάς Αθηνάς , το νεογοτθικού ρυθμού Δημαρχείο, το παλατινό Θέατρο, το Πανεπιστήμιο, την διάσημη κεντρική αγορά Νάσμαρκτ, και θα καταλήξουμε στον γοτθικού ρυθμού Καθεδρικό ναό του Αγίου Στεφάνου, στο ιστορικό κέντρο της πόλης. Στη συνέχεια θα αναχωρήσουμε για το ξενοδοχείο μας. Τακτοποίηση. Το βράδυ ελεύθερος χρόνος στο ιστορικό κέντρο της πόλης για να γευτείτε καφέ Βιενουά και να περπατήσετε στους ιστορικούς πεζόδρομους που κάποτε περπατούσαν οι ευγενείς και οι αυτοκράτορες.

**2η Μέρα | Βιέννη – Περιπατητική ξενάγηση πόλης - Ανάκτορο Σενμπρούν.**

Πρωινό και στη συνέχεια θα ξεκινήσουμε για την περιπατητική μας ξενάγηση. Πρώτος μας σταθμός είναι ο Καθεδρικός Ναός του Αγίου Στεφάνου, ένα από τα διασημότερα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας που είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και επώνυμα καταστήματα μόδας για να καταλήξουμε στο ανάκτορο Hofburg που αποτελεί ένα από τα σύμβολα του αυτοκρατορικού παρελθόντος της Βιέννης. Ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως Αρ Νουβό. Στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» με μια μικρή παράσταση, συνοδεία μουσικών διαφορετικών εποχών. Εντυπωσιακή επίσης είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραϊκή συνοικία με κυριότερα αξιοθέατα, το Εβραϊκό Μουσείο, τον ναό της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στη συνέχεια προαιρετικά θα ακολουθήσει η ξενάγηση μας στο ανάκτορο και τους κήπους του Σενμπρούν, που θεωρείται ισάξιο των Βερσαλλιών και πρώην θερινή κατοικία της αυτοκρατορικής οικογένειας. Θα επισκεφτούμε τα σημαντικότερα δωμάτια και την μεγάλη αίθουσα χορού και θα εντυπωσιαστούμε από τους κήπους και την εσωτερική πολυτέλεια του ανακτόρου. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το Central ή να απολαύσετε μια βόλτα με εντυπωσιακές άμαξες με άλογα που σας περιμένουν δίπλα στον Καθεδρικό ναό του Αγίου Στεφάνου. Το βράδυ σας προτείνουμε να παρακολουθήσετε κοντσέρτο κλασικής μουσικής.

**3η Μέρα | Βιέννη - Μέλκ - Κρεμς – Βαχάου**

Πρωινό και στη συνέχεια σας προτείνουμε μοναδική εκδρομή στο Μελκ, την κοιλάδα του Βαχάου και την πόλη Κρεμς. Θα έχουμε την ευκαιρία να γνωρίσουμε την πιο όμορφη περιοχή του κρατιδίου της Κάτω Αυστρίας. Άφιξη και ξεκινάμε την περιήγηση μας με το περίφημο μοναστηριακό συγκρότημα του Μελκ, με τη χιλιόχρονη ιστορία, την ανεκτίμητη βιβλιοθήκη των Βενεδικτίνων μοναχών με τα σπάνια βιβλία και χειρόγραφα καθώς και μια από τις πιο εντυπωσιακές μπαρόκ εκκλησίες της Κεντρικής Ευρώπης. Στη συνέχεια, ακολουθώντας τη ροή του Δούναβη θα διασχίσουμε την ειδυλλιακή κοιλάδα του Βαχάου. Περνώντας από γραφικά χωριά και καλοδιατηρημένους μεσαιωνικούς οικισμούς, από αμπελώνες και κάστρα θα καταλήξουμε στην πόλη Κρεμς, την αρχαιότερη πόλη της Κάτω Αυστρίας. Περίπατος στο κέντρο και τα μεσαιωνικά σοκάκια της πόλης. Στη συνέχεια θα επισκεφτούμε το χωριό Γκρίντσιχ για παραδοσιακή διασκέδαση με φαγητό και κρασιά. Αργά το απόγευμα θα επιστρέψουμε στην Βιέννη.

**4η Μέρα | Βιέννη –Μπρατισλάβα - Eκπτωτικό χωριό Parndorf - Kοντσέρτο κλασσικής μουσικής.**

Πρωινό και στη συνέχεια σας προτείνουμε εκδρομή στην Μπρατισλάβας. Άφιξη στην γραφική πρωτεύουσα της Σλοβακίας. Μια βόλτα στα στενά πεζοδρομημένα δρομάκια με τα παστέλ κτήρια του 18ου αι. κάτω από το άγρυπνο «βλέμμα» του κάστρου, θα σας ταξιδέψει πίσω στους μεσαιωνικούς χρόνους. Η περιπλάνηση στην παλιά πόλη θα ξεκινήσει από τις οδούς Michalska Venturska, με τις αμέτρητες καφετέριες και τα εξαιρετικά μπαρόκ κτήρια. Στη συνέχεια και αφού περιπλανηθούμε σε όλα τα στενά του κέντρου, σειρά έχει η Πύλη του Αγίου Μιχαήλ (Michalska Brana), η μοναδική από τις τέσσερις πύλες της μεσαιωνικής πόλης που διασώζεται έως σήμερα και αποτελεί ορόσημο της Μπρατισλάβας. Κάτω από την πύλη θα δούμε το «Σημείο Μηδέν», απ’ όπου μετριούνται οι χιλιομετρικές αποστάσεις με τις άλλες πρωτεύουσες του κόσμου. Εξαιρετικά είναι τα ιδιόμορφα μπρούτζινα αγάλματα που ξεπετάγονται στις πιο παράξενες τοποθεσίες της πόλης. Ελεύθερος χρόνος και στη συνέχεια αναχώρηση προαιρετικά για το εκπτωτικό χωριό «PARNDORF» με τη μεγαλύτερη συλλογή από επώνυμα προϊόντα και καταστήματα σε απίστευτα χαμηλές τιμές. Αργά το απόγευμα θα επιστρέψουμε στο ξενοδοχείο μας στην Βιέννη. Το βράδυ σας προτείνουμε να παρακολουθήσετε κοντσέρτο κλασικής μουσικής.

**5η Μέρα | Βιέννη - Σάλτσμπουργκ - Ξενάγηση πόλης - Πτήση επιστροφής.**

Πρωινό και αναχωρούμε για την μαγευτική πόλη του Μότσαρτ το Σάλτσμπουργκ. Άφιξη και ξενάγηση στην πόλη που το όνομα της σημαίνει <<Κάστρο αλατιού>>. Θα περπατήσουμε στους ατέλειωτους πεζόδρομους της παλιάς πόλης. Θα επισκεφτούμε, ακόμη, τους κήπους του ανακτόρου Mιραμπέλ δίπλα στον ποταμό Salzach. Διασχίζοντας τα ατμοσφαιρικά σοκάκια της πόλης, θα δούμε το σπίτι του Μότσαρτ, το Δημαρχείο, τον Καθεδρικό Ναό της πόλης και το Αβαείο του Aγ. Πέτρου. Ελεύθερος χρόνος για καφέ και γεύμα στη παλιά πόλη. Όσοι επιθυμούν μπορούν να ανέβουν στο Κάστρο της παλιάς πόλης και να απολαύσουν την μοναδική θέα της πόλης. Αργά το απόγευμα θα αναχωρήσουμε για το αεροδρόμιο για την πτήση της επιστροφής.

|  |  |
| --- | --- |
| **Special Βιέννη - Δώρο Σάλτσμπουργκ 5 μέρες** | **Αναχώρηση: 24/12 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ananas | 4\* | Πρωινό | Early booking τιμή: 499€ (πρώτες 20 θέσεις) Κανονική τιμή: 519€ | Early booking τιμή: 335€ (πρώτες 20 θέσεις) Κανονική τιμή: 355€ | 148€ | Πτήσεις Charter με Aegean Airlines: Θεσσαλονίκη - Μπρατισλάβα: 04:30-05:15 Σάλτσμπουργκ - Θεσσαλονίκη: 22:15-01:00 |
|
|
|
| Winberger | 4\* | Πρωινό | Early booking τιμή: 515€ (πρώτες 20 θέσεις) Κανονική τιμή: 535€ | Early booking τιμή: 335€ (πρώτες 20 θέσεις) Κανονική τιμή: 355€ | 160€ |
|
|
|
| Hilton Vienna | 5\* | Πρωινό | Early booking τιμή: 619€ (πρώτες 20 θέσεις) Κανονική τιμή: 639€ | Early booking τιμή: 435€ (πρώτες 20 θέσεις) Κανονική τιμή: 455€ | 255€ |
| **Στη τιμή περιλαμβάνονται:** Τα αεροπορικά εισιτήρια με Aegean Airlines με αποσκευή 23Kg + Χειραποσκευή 8kg. για κάθε άτομο. Τέσσερις (4) διανυκτερεύσεις στα ξενοδοχεία που αναγράφονται στον τιμοκατάλογο μας. Πρωινό καθημερινά. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος συνοδός- αρχηγός σε όλη τη διάρκεια της εκδρομής. Ασφάλεια Αστικής Ευθύνης.**Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ: 145€. Προαιρετική ξενάγηση στο ανάκτορο Σενμπρούν: Ενήλικας: 35€ & παιδί 2-12 ετών:25€. Προαιρετική εκδρομή Μέλκ - Βαχάου: Ενήλικας: 60€ & το παιδί 2-12 ετών: 40€ Προαιρετική εκδρομή στη Μπρατισλάβα - Εκπτωτικό χωριό Parndorf: Ενήλικας: 30€ & το παιδί 2-12 ετών: 20€. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. **Σημαντική σημείωση:** Λόγω των τελευταίων μεταβολών της τιμής των καυσίμων και σύμφωνα με τους όρους της Aegean Airlines, σας ενημερώνουμε πως η τιμή καυσίμων των πτήσεων έχει υπολογιστεί με 1.000 USD per Metric Ton ανά ώρα, για τα αεροσκάφη A320-200 (based on FOB MED HIGH fuel index). Σε περίπτωση μεταβολής της τιμής πάνω από 5% κατά τον μήνα πραγματοποίησης των πτήσεων η πιθανή διαφορά στο κόστος, επιβαρύνει το κόστος συμμετοχής των ταξιδιωτών**.** |
|